
	DĖL KVIETIMO TEIKTI PACIENTŲ PAVĖŽĖJIMO PASLAUGAS




Greitosios medicinos pagalbos tarnyba kviečia  dalyvauti konkursuose, įsigyjant  valstybės lygmens nespecializuotas pacientų pavėžėjimo paslaugas. 
Siekdami informuoti kuo daugiau potencialių tiekėjų ir paskatinti jų dalyvavimą pirkimuose, kreipiamės į savivaldybes prašydami pasidalyti šiuo kvietimu savo interneto svetainėse, socialiniuose tinkluose ar kitais turimais informacijos sklaidos kanalais. 
Kviečiame atkreipti ypatingą dėmesį į savivaldybių teritorijose veikiančias mažąsias ir vidutines įmones, transporto paslaugų teikėjus bei kitus potencialius tiekėjus ir paskatinti juos dalyvauti pacientų pavėžėjimo paslaugų pirkimuose. Dalyvavimas pirkimuose suteikia galimybę vietos verslams plėsti savo veiklą ir teikti pacientų pavėžėjimo paslaugas. Pirkimai organizuojami savivaldybių lygmeniu, jiems per artimiausius penkerius metus numatyta skirti per 40 mln. Eur - tai puiki galimybė ne tik plėtoti verslą, tačiau ir prisidėti prie visuomenei reikšmingos paslaugos plėtros.
Tiekėjų patogumui, paslaugos įsigijimui yra sukurta specializuota Dinaminė pirkimų sistema. Tiekėjai, norintys teikti pacientų pavėžėjimo paslaugą, teikia paraišką prisijungti prie šios sistemos ir mato konkrečius konkursus šios paslaugos įsigijimui. 
Jei susidomėjote, nuoroda į pirkimą ir dokumentus: https://viesiejipirkimai.lt/epps/dps/prepareViewCfTDPSWS.do?resourceId=4603434. Atidarę nuorodą ir pasirinkę pirkimo dokumentus, galėsite juos peržiūrėti:

Jums šiame etape į sistemą reikės pateikti tik šiuos dokumentus:
Paraiškos formą

Tiekėjo / subtiekėjo deklaraciją dėl atitikties reglamento nuostatoms (fizinis arba juridinis asmuo)

EBVPD

Šiame etape į sistemą reikia pateikti tik šiuos dokumentus (užpildytą paraiškos formą; tiekėjo / subtiekėjo deklaraciją dėl atitikties reglamento nuostatoms; užpildytą EBVPD). Šiame etape kainų pasiūlymų pateikti nereikia – jie bus teikiami konkrečiame pirkime.
Informaciją, kaip pateikti pasiūlymą per Centrinę viešųjų pirkimų informacinę sistemą (CVP IS), rasite šiuose mokymuose: VPT-Tiekejo-gidas-.pdf ir  „PowerPoint“ pateiktis. Taip pat informaciją, kaip įkelti pasiūlymą, galite rasti šiame mokomajame vaizdo įraše. https://www.youtube.com/watch?v=Y9NsACuk_Cg  (tiekėjams žr. nuo 27:00 min iki 33:00 min).
Kaip teisingai užpildyti EBVPD (Europos bendrąjį viešųjų pirkimų dokumentą), galite sužinoti šiuose mokymuose: ESPD.
 	 Dėkojame už bendradarbiavimą, užtikrinant pacientų pavėžėjimo paslaugų prieinamumą Lietuvos gyventojams. Kilus klausimams, prašome susisiekti žemiau nurodytais kontaktais.

VieSoji jstaiga. Duomenys kaupiami ir saugomi Juridiniy asmeny registre, kodas 235042580. Pramonés pr. 33, 51271 Kaunas,
Tel. +370 37 40 86 79, el. p. info@greitojipagalba.lt, www.greitojipagalba.lt Nacionalinés elektroniniy siunty pristatymo naudojant
pasto tinklg informacinés sistemos elektroninio pristatymo dézutés adresas 235042580.





